ICT on lyhenne sanoista Image Constraint Token ja se on esim. HD DVD- ja Blu-ray-levyillä käytettävissä oleva kopiointisuojaustekniikka, joka on määritetty osana AACS-kopiosuojausta. Jos käytössä ei ole digitaalista videon siirtotietä, joka tukee HDCP:tä ja ICT on käytössä elokuvassa, laskee elokuvan resoluutio 960x540 kokoon. ICT:tä ei ole toistaiseksi juuri käytetty elokuvien suojaamiseen, eikä sen uskota yleistyvän vielä muutamaan vuoteen, koska erityisesti Yhdysvaltojen markkinoilla on paljon HDTV-näyttölaitteita, joissa ei ole HDCP-tukea.